|  |  |
| --- | --- |
| Tema: | **RAPORTI I BANKËS BOTËRORE "TË BËSH BIZNES NË KOSOVË"** |
| Data: | 07 Dhjetor 2010 |
| Media: | KOSOVA SOT |
| Për të bërë biznes diku, duhet që të jetë ambienti i përshtatshëm për biznes. Ambienti përbëhet prej shumë faktorëve. Ne kemi qenë poshtë dhe kemi ra edhe me poshtë. Arsyet mund të grupohen si vijon:  **Mungesa e shtetit ligjor** - Ne ënde jemi larg ndërtimit te shtetit ligjor. Kemi shumë ligje të shkruara, kemi edhe gjykata edhe pse shihet se ka numër të vogël në përgjigje të kërkesave, mirëpo nuk kemi shtet ligjor. Shtet ligjor do të thotë se cilido mund të llogaris dikush mund të shkel ligjin në marrëdhëniet biznesore mirëpo pala e dëmtuar ka besim por edhe realisht ka mundësi që përmes gjygjësisë ta fitoj të drejtën dhe marre kompensimin e plotë për dëmin. Kush në Kosovë beson dhe pret qe realisht të kompenzohet në kontestet potencialisht të fituara. Rreth kompensimit, kemi mungesë të ligjeve, nuk ka ligj për kompensimin në interesin biznesor, beso ose jo, përdoret ligji i RSFJ-se i vitit 1978 dhe një ligj krahinor që është pothuaj i njëjtë me këtë. Po ashtu edhe po qe se dikush ndodhë që të marrë vendim gjyqi mbi të drejtën për kompensim të një shume të caktuar, në Kosovë nuk ka mekanizëm për ta detyruar palën tjetër që ta bëjë kompensimin. Pala mund ta ketë një vendim gjyqi me të drejtën për kompensim por nuk mund ta detyroj palën tjetër që të paguaj. Nëse shkon në polici me këtë vendim, policia i thotë se nuk ka të drejtë të ndërhyj dhe ashtu është. Një realitet i tillë e bënë ambientin e biznesit të pamundur për bizneset ndërkombëtare të cilat vijnë nga ambienti i biznesit që plotësisht i kundërt me këtë realitet.  **Burokracia dhe korrupsioni i lartë** - Nga lufta deri me tani, numri i atyre zyrtarëve që janë ndëshkuar për burokraci është zero, nuk e dijë ndonjë rast, kurse numri i atyre qe janë dënuar për korrupsion është aq i vogël dhe i niveleve të ulëta sa qe për analiza mund të themi se nuk ekziston. Kjo ka bërë që zyrtaret të ndihen të pa dënueshëm dhe kuptohet nën këto kushte dominon bindja se "veç budalla nuk i mëshon" ose anglisht "you are stupid not to do it". Dhe vërtetë pothuajse të gjithë zyrtaret që kanë mundur me i mëshu edhe i kanë mëshu. Nje realitet i tillë e bënë ambientin e biznesit të pamundur për bizneset ndërkombëtare të cilat vijnë nga ambienti i biznesit që plotësisht i kundërt me këtë realitet.  **Politikat fiskale** - janë të favorshme por këto nuk kanë efektin e vet për shkak të faktorëve që i përshkova me lartë.  **Regjistrimi i bizneseve** - Në vitin 2007 është miratuar ligji i ri për regjistrimin e bizneseve. Në atë ligj në paragrafë shkruhet decidivisht se çka duhet për të regjistruar një biznes dhe ceket në paragraf se nuk mund të kërkohet asgjë më shumë se çfarë shkruhet në këtë ligj. Për secilën procedurë të regjistrimit jepen edhe afatet brenda të cilave Ministria duhet të jap përgjigje. Nëse shkon për ta regjistruar një biznes të kërkohen shumë dokumente tjerë dhe nuk respektohen afatet e cekura në ligj. Këto shkelje bëhen për çdo ditë dhe kush deri me tani nuk është bërë përgjegjës. Kjo ka bërë që në raportin e bankës botërore thuhet se duhen 52 ditë për ta regjistruar një biznes. | |